Rest-a-While Guest House | LekkeSlaap
Vanaf R735 R515 per nag (plek vir 2)
Rest-a-While is in Pretoria-Oos, naby die R21 net 47 km vanaf O.R. Tambo Internasionale Lughawe. Gaste het maklike toegang tot die N4 na die Krugerwildtuin/ Panoramiese Roete en die N1 na die noorde.
Die verblyf is ruim en smaakvol versier, en ideaal vir privaat- en sakereisigers. Elke kamer het 'n en suite-badkamer, waaier/verwarmer en ondervloerse verhitting, koffie- en teemaakgeriewe, yskassie, gratis WiFi, en 'n TV met DStv se Hotelpakket. Die kamers word daagliks skoongemaak. Gaste het ook toegang tot 'n seisoenale swembad en braaigeriewe. Soggens word 'n Engelse ontbyt teen 'n ekstra koste voorgesit.
Veilige parkeerplek is beskikbaar. Troeteldiere word ongelukkig nie toegelaat nie.
Die verblyf is naby die Kloof en Pretoria Oos Hospitaal, verskeie trou-venues, Menlyn Arena en Casino, Moreleta Auditorium, en natuurreservate. Hoërskool Waterkloof is net 2,5 km van die perseel af en daar is ook ander laerskole in die area.